rejauldu/bengali-wikipedia huggingface dataset:
জাতিসংঘ সচিবালয় () জাতিসংঘের ছয়টি গুরুত্বপূর্ণ শাখা বা সংস্থার অন্যতম একটি শাখা। এ শাখাটি সেক্রেটারিয়েট কিংবা সম্পাদকীয় দপ্তর কিংবা শাসন বিভাগীয় সংস্থা হিসেবেও পরিচিত। এটি জাতিসংঘের প্রশাসনিক বিভাগ হিসেবে দায়িত্ব পালন করছে। সংস্থার প্রধান হিসেবে রয়েছেন একজন মহাসচিব। মহসচিবকে সহযোগিতা করছেন বিশ্বের বিভিন্ন প্রান্ত থেকে আসা একদল কর্মকতা-কর্মচারী। জাতিসংঘের অন্যান্য সংগঠনের সভা অনুষ্ঠানের লক্ষ্যে পঠন-পাঠন, তথ্য প্রদান এবং আনুষ্ঠানিক সুযোগ-সুবিধাটি প্রদান করাই এর মূল কাজ। এছাড়াও সংস্থাটি অন্যান্য কাজ-কর্ম করে থাকে। জাতিসংঘ নিরাপত্তা পরিষদ, জাতিসংঘ সাধারণ পরিষদ, জাতিসংঘ অর্থনৈতিক ও সামাজিক পরিষদ-সহ জাতিসংঘের অন্যান্য সংস্থার দিক-নির্দেশনায় এটি পরিচালিত হয়।   গঠন প্রণালী  সম্পাদকীয় দপ্তরে একজন সেক্রেটারী জেনারেল বা মহাসচিব, কয়েকজন ডেপুটি সেক্রেটারী জেনারেল বা উপ-মহাসচিব এবং আন্ডার সেক্রেটারী জেনারেল-সহ প্রায় চার হাজার কর্মকর্তা-কর্মচারীর সমন্বয়ে গঠিত হয়েছে। জাতিসংঘের সেক্রেটারী জেনারেল বা মহাসচিবকে মনোনয়নের জন্য জাতিসংঘ নিরাপত্তা পরিষদ সুপারিশ করে। পরবর্তীতে জাতিসংঘ সাধারণ পরিষদ তাকে ৫ বছরের জন্য নিযুক্ত করেন। ইচ্ছে করলে একজন মহাসচিবকে পরের মেয়াদের জন্যও মনোনীত হতে পারেন।   কার্যাবলী  জাতিসংঘের একটি প্রশাসনিক বিভাগ হিসেবে জাতিসংঘ সচিবালয় নিম্নোক্ত কার্যাবলী সম্পাদন করে থাকে।"আধুনিক পৌরবিজ্ঞানের ভূমিকা", মোঃ রফিকুল ইসলাম সেলিম, আজিজিয়া বুক ডিপো, ঢাকা, ২য় প্রকাশ, ১৯৯৫, পৃষ্ঠা-৩৮৪  জাতিসংঘ সাধারণ পরিষদের অধিবেশনের কার্যক্রম সংবলিত প্রতিবেদন করে।  জাতিসংঘ সচিবালয়ের একটি তথ্য বিভাগ রয়েছে। এখান থেকে যে সকল তথ্য প্রকাশ করে তার ভিত্তিতে জাতিসংঘের বিভিন্ন সংস্থা ও কমিশন পরিচালিত হয়।  জাতিসংঘের কার্য সুষ্ঠুভাবে সম্পাদনের জন্য কার্য সম্পর্কিত দলিল প্রণয়ন করে। সেগুলো বিশ্লেষণ করা হয়। অতঃপর বিভিন্ন দপ্তরে প্রেরণ করে।  সদস্য দেশসমূহের কাছ থেকে অর্থ আদায়ের জন্য চিঠি-পত্র প্রদান করে।   জাতিসংঘের মহাসচিব ও তাঁদের মেয়াদ   থাম্ব|200x200পিক্সেল|অ্যান্টোনিও গুতারেস, জাতিসংঘের বর্তমান মহাসচিব আগস্ট, ২০১৭ পর্যন্ত মোট ৯ জন ব্যক্তিত্ব বিভিন্ন সময়ে জাতিসংঘের মহাসচিবের দায়িত্ব পালন করেছেন। জাতিসংঘ প্রতিষ্ঠিত হওয়ার পর ট্রিগভে হাভডেন লি প্রথম মহাসচিব পদে নির্বাচিত হন। কিন্তু তার পূর্বে গ্লাডউইন জেব ভারপ্রাপ্ত মহাসচিব হিসেবে দায়িত্ব পালন করেছিলেন৷ তিনি যুক্তরাষ্ট্রের অধিবাসী ছিলেন৷ তার মেয়াদকাল ছিল ২৪ অক্টোবর, ১৯৪৫ থেকে ২ ফেব্রুয়ারি, ১৯৪৬ পর্যন্ত।   ক্রম  নাম  দায়িত্ব গ্রহণ দায়িত্ব ত্যাগ দেশ১টৃগভে হাভডেন লিফেব্রুয়ারি ২, ১৯৪৬নভেম্বর ১০, ১৯৫২নরওয়ে২ড্যাগ হামারশোল্ডএপ্রিল ১০, ১৯৫৩ সেপ্টেম্বর ১৮, ১৯৬১সুইডেন৩ইউ থান্টনভেম্বর ৩০, ১৯৬১ডিসেম্বর ৩১, ১৯৭১মায়ানমার৪কার্ট ওয়াল্ডহেইমজানুয়ারি ১, ১৯৭২ডিসেম্বর ৩১, ১৯৮১অস্ট্রিয়া৫হাভিয়ের পেরেজ ডে কুয়েইয়ারজানুয়ারি ১, ১৯৮২ডিসেম্বর ৩১, ৯৯১ পেরু৬বুত্রোস বুত্রোস গালিজানুয়ারি ১, ১৯৯২ডিসেম্বর ৩১, ১৯৯৬মিশর৭কোফি আন্নানজানুয়ারি ১, ১৯৯৭ডিসেম্বর ৩১, ২০০৬ঘানা৮বান কি মুনজানুয়ারি ১, ২০০৭ডিসেম্বর ৩১, ২০১৬দক্ষিণ কোরিয়া ৯অ্যান্টোনিও গুতারেসজানুয়ারি ১, ২০১৭বর্তমানপর্তুগাল   তথ্যসূত্র   বিষয়শ্রেণী:১৯৪৫-এ প্রতিষ্ঠিত বিষয়শ্রেণী:জাতিসংঘ বিষয়শ্রেণী:জাতিসংঘ সচিবালয় বিষয়শ্রেণী:জাতিসংঘের মহাসচিব বিষয়শ্রেণী:জাতিসংঘ সাধারণ পরিষদ
আঞ্জাম (, , , ) এটি ১৯৯৪ সালের একটি বলিউড চলচ্চিত্র। ছবিটি পরিচালনা করেছেন রাহুল রাযাইল। ছবিটি পরিচালনা করেছেন রাহুল রাযাইল. ছবিতে প্রধান দুটি চরিত্রে অভিনয় করেছেন মাধুরী দীক্ষিত ও শাহরুখ খান। এছাড়াও কয়েকটি গুরুপ্তপুর্ণ চরিত্রে অভিনয় করেছেন দীপক তিজরি, জনি লিভার, হিমানী শিভপুরি, তিন্নু আনন্দ, কল্পনা ইয়ের ও কিরণ কুমার।  এই ছবিতে অভিনয়ের মাধ্যমে মাধুরী দীক্ষিত ও শাহরুখ খান প্রথম একসঙ্গে কাজ করেন। ভারতের বক্স-অফিসের ঘোষণা অনুযায়ী ছবিটি ব্যবসায়িক সাফল্য পায়নি, কিন্তু প্রধান তারকাদের সন্তোষজনক পর্যালোচনা পেয়েছে। মাধুরী দীক্ষিত তাঁর সু-অভিনয়ের জন্য ফিল্মফেয়ার পুরস্কার এর শ্রেষ্ঠ অভিনেত্রীর হিসেবে মনোনীত হন কিন্তু হাম আপকে হ্যায় কোন...! ছবির জন্য শ্রেষ্ঠ অভিনেত্রীর পুরস্কার লাভ করেন। শাহরুখ খান শ্রেষ্ঠ ভিলেন হিসেবে ফিল্মফেয়ার পুরস্কার লাভ করেন। তিনি একই পুরস্কারের জন্য মনোনীত হয়েছিলেন আগের বছর যশ চোপড়ার চলচ্চিত্র ডর।   শ্রেষ্ঠাংশে   শাহরুখ খান বিজয় অগ্নিহোত্রী  মাধুরী দীক্ষিত - শিবানী চোপড়া  দীপক তিজরি - অশোক চোপড়া  জনি লিভার - চম্পা চামেলি  হিমানী শিভপুরি - নিশা  সুধা চন্দ্রন - শিবানী'র বোন  বিনা - পদ্মা অগ্নিহোত্রী  কিরণ কুমার - অর্জুন সিং  বেবি গাজালা - পিংকি চোপড়া  তিন্নু আনন্দ - মোহনলাল   তথ্যসূত্র    বহিঃসংযোগ     বিষয়শ্রেণী:১৯৯৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:১৯৯০-এর দশকের মনস্তাত্ত্বিক থ্রিলার চলচ্চিত্র বিষয়শ্রেণী:সাইকোপ্যাথ সম্পর্কে চলচ্চিত্র বিষয়শ্রেণী:ভারতীয় নারীবাদী চলচ্চিত্র বিষয়শ্রেণী:ভারতীয় মনস্তাত্ত্বিক থ্রিলার চলচ্চিত্র বিষয়শ্রেণী:প্রতিশোধ বিষয়ক ভারতীয় চলচ্চিত্র বিষয়শ্রেণী:পারিবারিক সহিংসতা সম্পর্কে চলচ্চিত্র
thumb|রোনাল্ড রস স্যার রোনাল্ড রস (১৩ মে, ১৮৫৭ – ১৬ সেপ্টেম্বর, ১৯৩২) একজন স্কটিশ (ব্রিটিশ) চিকিৎসক ও ব্যাকটেরিয়া বিজ্ঞানী ছিলেন। চিকিৎসা বিজ্ঞানে উচ্চশিক্ষা সনদ লাভের পরে তিনি ভারতীয় চিকিৎসা ব্যবস্থাতে যোগদান করেন। তিনি তৃতীয় ইঙ্গ-বর্মী যুদ্ধে (১৮৮৫) অংশগ্রহণ করেন। এরপর তিনি ১৮৮৮ ও ১৮৮৯ সালে আবার লন্ডনে গিয়ে ব্যাকটেরিয়াবিজ্ঞানে পড়াশোনা শেষ করে ভারতে ফেরৎ আসেন। সেখানে তিনি স্যার প্যাট্রিক ১৮৯৭ সালে অ্যানোফিলিস জাতীয় মশার পৌষ্টিকনালীতে ম্যালেরিয়া রোগ সৃষ্টিকারী জীবাণু প্লাসমোডিয়াম আবিষ্কার করেন। তিনি সুস্থ ও সংক্রমিত পাখিদেরকে অধ্যয়ন করে প্লাসমোডিয়াম জীবাণুর সমগ্র জীবনচক্র সম্পর্কে জ্ঞানার্জন করেন। তিনি দেখান যে মশার লালাগ্রন্থিতে প্লাসমোডিয়াম জীবাণু থাকে এবং মশার কামড়ের মাধ্যমে এটি অন্য পোষকের দেহে সংক্রমিত হয়। তাঁর এই কাজের উপর ভিত্তি করে অ্যানোফিলিস মশার বংশবিস্তার রোধের মাধ্যমে ম্যালেরিয়া রোগ প্রতিরোধের ব্যবস্থা গ্রহণ করা হয়। যার ফলে বিশ্বজুড়ে বহু কোটি মানুষের প্রাণরক্ষা পেয়েছে। রস ১৯০২ সালে ম্যালেরিয়া রোগের উপরে গবেষণার জন্য চিকিৎসাবিজ্ঞানে নোবেল পুরস্কার লাভ করেন।   জন্ম  ১৮৫৭ সালে কুমায়ুনের আলমোড়াতে, যা বর্তমানে ভারতের উত্তরাখণ্ড রাজ্যে অবস্থিত।   সম্মাননা   নাইট কমান্ডার অব দ্য অর্ডার অব দ্য বাথ  ফেলো অব দ্য রয়েল সোসাইটি   নোবেল পুরস্কার  ম্যালেরিয়া নিয়ে তার গবেষণার জন্য ১৯০২ সালে তিনি নোবেল পুরস্কার পান। তিনিই প্রথম দেখান কি করে ম্যালেরিয়া ছড়ায়। তার ভারতীয় সহ-গবেষক পাণিহাটি-নিবাসী ডাক্তার কিশোরীমোহন বন্দ্যোপাধ্যায়কে এই কর্মের জন্য ব্রিটেনের সম্রাট এডওয়ার্ড স্বর্ণপদকে ভূষিত করেন।   মৃত্যু  থাম্ব|রোনাল্ড রসের কবর, পুটনি ভেল কবরস্থান , লন্ডন, ২০১৪ সাল ১৯৩২ সালে।    তথ্যসূত্র   বিষয়শ্রেণী:১৮৫৭-এ জন্ম বিষয়শ্রেণী:১৯৩২-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:২০শ শতাব্দীর ব্রিটিশ ঔপন্যাসিক বিষয়শ্রেণী:২০শ শতাব্দীর ব্রিটিশ কবি বিষয়শ্রেণী:স্কটিশ বংশোদ্ভূত ভারতীয় ব্যক্তি বিষয়শ্রেণী:ঔপনিবেশিক ভারতে ব্রিটিশ ব্যক্তি বিষয়শ্রেণী:২০শ শতাব্দীর ব্রিটিশ গণিতবিদ বিষয়শ্রেণী:ব্রিটিশ নোবেল বিজয়ী বিষয়শ্রেণী:রয়েল সোসাইটির সভ্য বিষয়শ্রেণী:রয়েল পদক বিজয়ী বিষয়শ্রেণী:স্কটীয় নোবেল বিজয়ী বিষয়শ্রেণী:ব্রিটিশ পুরুষ ঔপন্যাসিক
খাজা আজীজ চিশতী () ছিলেন ১৪শ শতাব্দীর একজন সূফি। তিনি ছিলেন শাহ জালাল-এর অন্যতম একজন শাগরেদ। চিশতী সাহেব শাহ জালালের সাথে পরিচিত হয়ে তার সঙ্গে সিলেটে আসেন। ১৩০৩ খ্রীষ্টাব্দে চিশতী সাহেব শাহ জালালের সাথে সিলেটে ইসলামী বিজয়ে অংশগ্রহণ করেন।  সিলেট বিজয়ের কয়েক বছর বাদে চিশতী সাহেব মৃত্যুবরণ করেন। তাঁর মাজার বালাগঞ্জ উপজেলার নিজ গহরপুর গ্রামে অবস্থিত।   তথ্যসূত্র   বিষয়শ্রেণী:বালাগঞ্জ উপজেলা বিষয়শ্রেণী:সিলেট জেলার ব্যক্তি বিষয়শ্রেণী:বাংলাদেশী সুফি বিষয়শ্রেণী:চিশতী বিষয়শ্রেণী:বাংলাদেশী সুফি সাধক
মালবিকা সেন (জন্ম ২৭শে আগস্ট ১৯৬৭) একজন ভারতীয় শাস্ত্রীয় নৃত্যশিল্পী, গায়ক এবং অভিনেত্রী।   কর্মজীবন  মালবিকা সেন একজন প্রশিক্ষিত ভরতনাট্যম এবং কুচিপুড়ি নৃত্যশিল্পী। তিনি শ্রীময়ী ভেঙ্কটের কাছ থেকে কুচিপুড়িতে এবং থাঙ্কমনি কুট্টির কাছ থেকে ভরতনাট্যমে তাঁর আনুষ্ঠানিক প্রশিক্ষণ গ্রহণ করেন। তিনি ইণ্ডিয়ান কাউন্সিল ফর কালচারাল রিলেশনস (আইসিসিআর)-এ ভরতনাট্যম এবং কুচিপুড়ির তালিকাভুক্ত একক শিল্পী। তিনি স্বাতন্ত্র্যের সাথে ভারতে এবং বিদেশে প্রায় সমস্ত প্রধান মঞ্চে সরাসরি নৃত্য পরিবেশন করেছেন। তিনি কলামণ্ডলম নৃত্য গোষ্ঠীর একজন বরিষ্ঠ সদস্যও।  এছাড়াও তিনি চামেলী সরকার এবং  রমা বসুর নির্দেশনায় উত্তর ভারতীয় শাস্ত্রীয় কণ্ঠ সঙ্গীত এবং নজরুল গীতিতে একজন প্রশিক্ষিত গায়িকা। তাঁর কিছু কাজের মধ্যে রয়েছে লাগ জা গলে, না জিও না, মেরি জান এবং এতো বড়ো আকাশ। ভাগশেষ (২০১৮) এর কে বলে গানেও তিনি তাঁর কণ্ঠ দিয়েছেন।  এছাড়াও, তিনি অনেক বাংলা চলচ্চিত্র এবং টিভি সোপ অপেরাতেও অভিনয় করেছেন।   চলচ্চিত্রের তালিকা    সাদা ক্যানভাস (২০১৪)  পোস্ত (২০১৭)  ভাগশেষ (২০১৮)   টেলিভিশন  বছর শিরোনাম ভূমিকা ভাষা চ্যানেল মন্তব্য ২০১৪ ডান্স বাংলা ডান্স বিচারক বাংলা জি বাংলা ২০১৪ - ২০১৫ তুমি রবে নীরবে মালবিকা সেন বাংলা জি বাংলা ২০১৬ - ২০১৮ ভক্তের ভগবান শ্রী কৃষ্ণ পদ্মাবতী বাংলা স্টার জলসা ২০১৭ বিকেলে ভোরের ফুল ময়নার শিক্ষক বাংলা জি বাংলা ২০১৮ - ২০১৯ ফাগুন বউ মালবিকা ঘোষ বাংলা স্টার জলসা ২০১৯ - ২০২১ শ্রীময়ী মধুবনী সেন বাংলা স্টার জলসা ২০২০ - ২০২১ কোড়া পাখি মনিদীপা সিনহা ওরফে মিমি বাংলা স্টার জলসা ২০২০ - ২০২২ খড়কুটো শিল্পী বোস  বাংলা স্টার জলসা ২০২১ দেশের মাটি সৃষ্টি মুখার্জি বাংলা স্টার জলসা ২০২১ - ২০২২ রোজা রোজার মা বাংলা এন্টার১০ বাংলা ২০২১ - ২০২২ সুন্দরী বাংলা সান বাংলা ২০২২ - ২০২৩ গুড্ডি শিরিনের মা বাংলা স্টার জলসা ২০২৩ নায়িকা নং ১ মালবিকা সেন বাংলা কালার বাংলা ২০২৩ - বর্তমান ইচ্ছে পুতুল শালিনী সান্যাল বাংলা জি বাংলা ২০২৫ - বর্তমান জল থই থই ভালোবাসা ময়ূরাক্ষী বাংলা স্টার জলসা   তথ্যসূত্র    বহিঃসংযোগ      বিষয়শ্রেণী:পশ্চিমবঙ্গের নৃত্যশিল্পী বিষয়শ্রেণী:জীবিত ব্যক্তি বিষয়শ্রেণী:বাঙালি অভিনেত্রী বিষয়শ্রেণী:১৯৬৫-এ জন্ম
দাসমা () কুয়েত সিটির ক্যাপিটাল গভর্নরেটের একটি এলাকা। এর নামের অর্থ "সমৃদ্ধ"। এই এলাকার উর্বর মাটি এবং অনেক প্রাচীন কূপের কারণে এরূপ নামকরণ করা হয়েছে।https://www.baladia.gov.kw/sites/ar/Pages/streetsNamesPDFs/141.pdf - পৃষ্ঠা ১৫৪  দাসমার পূর্ব দিকে বিনেদ আল-গার, উত্তরে মিরগাব, পশ্চিমে মানসুরিয়া এবং দক্ষিণে দাইয়া অবস্থিত। ২০১১ সাল অনুযায়ী, এখানে ১২,৪৫৫ জন বাসিন্দা ছিলেন।  তথ্যসূত্র  বিষয়শ্রেণী:নগর বিষয়শ্রেণী:কুয়েতের শহর
মেটাল ব্লেড রেকর্ডস একটি রেকর্ড লেবেল যা ব্রায়ান স্লাগেল ১৯৮২ সালে প্রতিষ্ঠা করেন। এর অফিসগুলো আছে আমেরিকা, জার্মানি ও জাপানে। এই লেবেল আমেরিকায় সনি বিএমজি মিউজিক এন্টারটেনইমেন্ট/রেড ডিস্ট্রিবিউশনের মাধ্যমে আমেরিকায় অ্যালবাম বাজারজাত করে। আগে ১৯৮৮-১৯৯৩ সালে ওয়ার্নার ব্রস. রেকর্ডস আমেরিকায় তাদের প্রকাশিত অ্যালবাম বাজারজাত করত। মেটাল ব্লেড রেকর্ডসের শিল্পীরা বিলবোর্ডে তাদের উপস্থিতি জানান দেয়, যেমন-আমন আমার্থ, ট্রাবল, অ্যাজ আই লে ডাইয়িং, স্লেয়ার, ক্যানিবাল করপস, দ্যা ব্ল্যাক ডাহলিয়া মার্ডার, ফেটস ওয়ারনিং, লিজি বরডেন, এ্যানভিল, জব ফর আ কাউবয় ও আনআর্থ। গো গো ডলস একমাত্র মেটাল ব্লেড শিল্পী যাদের অ্যালবাম গোল্ড ও প্লাটিনাম এ্যাডওয়ার্ড পেয়েছে ও এখন পর্যন্ত নন মেটাল শিল্পী হয়ে তাদের সাথে চুক্তিতে আছে। আমেরিকায় তাদের অফিস হলো ক্যালিফোর্নিয়ার আগোরা হিলসে।   বহিঃসংযোগ   মেটাল ব্লেডের অফিসিয়াল ওয়েবসাইট  বিষয়শ্রেণী:মার্কিন রেকর্ড লেবেল বিষয়শ্রেণী:রেকর্ড লেবেল বিষয়শ্রেণী:১৯৮২-এ মার্কিন যুক্তরাষ্ট্রে প্রতিষ্ঠিত
সিস্টার  হল একটি জনপ্রিয় বাংলা চলচ্চিত্র যা পরিচালনা করেন পীযুষ বোস। এই চলচ্চিত্রটি ১৯৭৭ সালে ভয়েস এন্ড ভিশান অফ ইন্ডিয়া ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সলিল চৌধুরী। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, উৎপল দত্ত, সন্তোষ দত্ত।  কাহিনী কলেজে পড়ার সময় কল্যাণী তার পরিচয় জানতে পারে - সে একজন অবৈধ সন্তান। কল্যাণী আত্মহত্যা করার চেষ্টা করে, কিন্তু তার বাবা জোসেফ তার জীবন রক্ষা করে এবং তাকে সিমলায় নিয়ে আসে। তার বাবা এখানে একটি এতিমখানা করেছেন। তিনি এই অনাথ আশ্রমের সমস্ত দায়িত্ব কল্যাণীকে দেন। শীঘ্রই তার বাবা মারা যায় এবং সে জায়গাটির দায়িত্বে থাকে। এলাকার দরিদ্র শ্রমিকরা তাকে ভালোবাসে। তার বাচ্চারা এতিমখানার বাচ্চা। একদিন বিদেশী বাহিনী এতিমখানায় হাত নামা পর্যন্ত সবকিছু ঠিকঠাক চলল। আক্রমণকারী সেনাবাহিনী এই ছোট শিশুদের উপর অত্যাচার চালায়। কল্যাণী তাদের সাহসী হতে শেখায়। একটি ছোট ছেলে দৌড়ে বেরিয়ে এসে ভারতীয় সেনাবাহিনীকে এই হামলার কথা জানায়। সেনাবাহিনী এসে শত্রুকে হত্যা করে। এই ঘটনায় অনেক শিশু প্রাণ হারিয়েছে কিন্তু এটি সাহসিকতার গল্প।  শ্রেষ্ঠাংশে  উত্তম কুমার  সুপ্রিয়া দেবী  উৎপল দত্ত  সন্তোষ দত্ত  শম্ভু ভট্টাচার্য  মাষ্টার লাকি  তথ্যসূত্র  বহিঃসংযোগ    বিষয়শ্রেণী:১৯৭৭-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র
১৯৫০–৫১ সন্তোষ ট্রফি ছিল সন্তোষ ট্রফির ৭ম সংস্করণ, ভারতে ফুটবলের প্রধান রাজ্য প্রতিযোগিতা। এটি পশ্চিমবঙ্গের ক্যালকাটায় অনুষ্ঠিত হয়েছিল। বাংলা  ফাইনালে হায়দ্রাবাদকে ১–০ গোলে হারিয়েছিলেন। বাংলার অধিনায়ক ছিলেন শৈলেন মান্না।  প্রাথমিক পর্যায়  কোয়ার্টার-ফাইনাল  ষষ্ঠ মিনিটে ধরমবীরের কর্নার কিকে হেড করেন দিল্লির সেন্টার ফরোয়ার্ড নাথু। দ্বিতীয়ার্ধের দ্বিতীয় মিনিটে ধরমবিরের পাস থেকে গোল করেন তিনি। নাথথুর পাস থেকে শেষ হওয়ার এক মিনিট আগে গোল করেন থাপা।  দ্বিতীয়ার্ধের ১৮ ও ২৩ মিনিটে মঈন এবং ২৯ মিনিটে লায়েক গোল করেন। সেমি-ফাইনাল   ফাইনাল   দলীয় সদস্য  বাংলা: এম সরকার; বি বসু এবং এস মান্না (অধিনায়ক); লতিফ, এস সর্বাধিকারী এবং এ.ঘোষ; ভেঙ্কটেশ, আর গুহ ঠাকুরতা, সাহু মেওয়ালাল, আহমেদ খান এবং সালেহ ফাইনালে খেলেছেন। এছাড়াও বি অ্যান্টনি, মহিন্দর, সৈয়দ, এ দাশগুপ্ত  হায়দ্রাবাদ: রামস্বামী; আলী এবং ফ্রুভাল; প্যাট্রিক, জামাল, নূর, মঈন, লায়েক; সুসে (সিনিয়র), সুসে (জুনিয়র) এবং মোহাম্মদ ফাইনালে খেলেছিলেন। এছাড়াও আজিজ ও আইয়ুব।  দিল্লি: হরদেব, ঘনশ্যাম এবং গুলজারি; ইউসুফ, জয়রামন ও কেওয়াল; সতপাল (সিনিয়র), ধরমবির, নাথথু, মহিন্দর কুমার এবং এস থাপা  উড়িষ্যা : বারি; আলম ও এনায়েত; জেনামণি, সাচি দাস ও চিত্ত সাহু; বীরঞ্জন বেরা, গোলক সামাল, এ এম বচ্চন, সীতা রামারাও ও তারেক হুসেন।  বোম্বে: ক্রিস্টোপার (সেন্ট ফ্রান্সিস গোয়ানস), আরিকিনাথন (রশিদস), গোলরক্ষক। পাপেন (টাটা) এবং চিন্নাথাম্বি পিল্লাই (মহারাষ্ট্র), পিছনে; নারায়ণ (কালচার লিগ), গ্যাব্রিয়েল ডি'কস্তা (গোয়ান স্পোর্টস), শঙ্কর (রশিদস), লিংডোহ (ভারতীয় নৌবাহিনী) এবং দামোদর (টাটা), অর্ধেক; স্টুয়ার্ট (ভারতীয় নৌবাহিনী), পরব (কালচার লিগ), কুপ্পুস্বামী (রশিদ), পিটার ফেরাও (টাটা), টমাস (কালচার লিগ), অ্যান্থনি ব্রাগানজা (টেট) এবং ভার্গিস (রশিদস)। ক্যাপ্টেন : পরব, ভাইস ক্যাপ্টেন: লেসলি উডকক, ম্যানেজার : এন এন গুহ 17 selected to represent Bombay, Indian Express, 12 August 1950  বিহার: ডি সেন; কুরবান, বি দত্ত, পারশিদ, সফি, কাঞ্জিলাল  মধ্যপ্রদেশ : এস গঙ্গোপাধ্যায়; রামালু এবং টি ফোর্ড; নরমেদ প্রসাদ, বালাইয়া ও নরসাইয়াহ; জি চ্যাটার্জী, রামদাস, পি কে রায়, এম আই কুমার এবং এম আই হক  উত্তরপ্রদেশ : অনু বসু; এস কে সরকার ও অমরনাথ; রাধেশ্যাম, বিহারী ও কাসিম; এস মুখার্জী, বিভাস ঘোষ, এস এন সরকার, হাফিজ ও দজিৎ সিং  তথ্যসূত্র  বিষয়শ্রেণী:সন্তোষ ট্রফির মৌসুম বিষয়শ্রেণী:১৯৫০-৫১-এ ভারতীয় ফুটবল
গার্ডিয়ান অ্যাঞ্জেল (, ) হলো একটি দক্ষিণ কোরীয় ড্রামা ভিত্তিক টেলিভিশন ধারাবাহিক। কিম ইয়ং-সুপ পরিচালনায় নির্মিত এই ধারাবাহিকটি রচনা করেছেন লি হি-মিউং। সং হিয়ে-কিয়ো, কিম মিন-জং, কিম মিন, ইউন দা-হুন এবং জাং হাং-সুনের মতো অভিনয়শিল্পীগণ এই ধারাবাহিকে অভিনয় করেছেন।  মূলত কোরীয় ভাষায় নির্মিত এই ধারাবাহিকটি ২০০১ সালের ১লা আগস্ট তারিখে সিউল ব্রডকাস্টিং সিস্টেমে সম্প্রচার শুরু হয়েছিল, যা প্রতি সপ্তাহের বুধবার এবং বৃহস্পতিবার স্থানীয় সময় ২১:৫৫টায় প্রচারিত হয়েছে। যার সর্বমোট ১৬টি পর্ব রয়েছে।  সারাংশ এই ধারাবাহিকের গল্পটি জুং দা-সো (সং হিয়ে-কিয়ো) নামের এক সদয় ও আশাবাদী তরুণীর জীবনকে কেন্দ্র করে, যিনি জীবনে বহু কঠিন পরিস্থিতির সম্মুখীন হয়েছেন। কঠিন বাস্তবতার মধ্যেও দা-সো সবসময় দৃঢ় ও সহানুভূতিশীল থাকেন এবং অন্যদের আগে গুরুত্ব দেন। তিনি নিজে ও তার একমাত্র পরিবারের সদস্য, ছোট ভাইয়ের খরচ চালানোর জন্য একাধিক কাজ করেন। দা-সোর জীবন নাটকীয় মোড় নেয় যখন তিনি কান উ-সোকের (কিম মিন-জং) সঙ্গে পরিচিত হন। উ-সোক একজন সফল ও উচ্চাকাঙ্ক্ষী ব্যবসায়ী, তবে তার কঠিন অতীত ও বাবার সঙ্গে খারাপ সম্পর্কের কারণে তিনি ঠান্ডা ও দূরত্বপূর্ণ মানুষ হিসেবে বেড়ে উঠেছেন। কিন্তু দা-সোকে জানার পর তিনি তার উষ্ণতা ও সাহসিকতায় আকৃষ্ট হন। দুজনের মধ্যে গভীর সম্পর্ক গড়ে ওঠে, তবে ভুল বোঝাবুঝি, সামাজিক চাপ ও ব্যক্তিগত অনিশ্চয়তার কারণে তাদের সম্পর্ক জটিল হয়ে ওঠে। উ-সোকের প্রাক্তন প্রেমিকা ইউ জি-হে (কিম মিন), যিনি তাকে ফিরে পেতে দৃঢ়প্রতিজ্ঞ, তাদের সম্পর্কে বাধা সৃষ্টি করে। জি-হের ষড়যন্ত্রমূলক আচরণ দা-সো ও উ-সকের মধ্যে টানাপোড়েন বাড়িয়ে তোলে। অন্যদিকে, দা-সোর প্রকৃতিগত স্নেহশীলতা ও সহানুভূতি তাকে সবসময় অন্যদের সহায়তায় এগিয়ে আসতে বাধ্য করে, যার ফলে সে প্রায়ই নিজেকে কঠিন পরিস্থিতির মুখোমুখি পায়।  পুরো গল্পজুড়ে দা-সোর অবিচল সদয়তা ও দৃঢ়তা তার চারপাশের মানুষদের অনুপ্রাণিত করে, এমনকি উ-সোককেও বদলে দেয় ও নিজের হৃদয় খুলতে শেখায়। তবে তাদের ভালোবাসা আরও বড় পরীক্ষার মুখোমুখি হয় যখন উ-সোকের বাবা তাদের সম্পর্ক মেনে নিতে অস্বীকৃতি জানান, কারণ দা-সোর সাধারণ পারিবারিক পটভূমি। সামাজিক বাধা ও নিজেদের ভয় কাটিয়ে তাদের ভালোবাসার জন্য লড়াই করতে হয়। গল্পের চূড়ান্ত পর্বে একটি বড় সংকট দেখা দেয়, যা দা-সো ও উ-সোককে নিজেদের অনুভূতি নিয়ে মুখোমুখি হতে বাধ্য করে এবং কঠিন সিদ্ধান্ত নিতে হয়। তবে শেষ পর্যন্ত তারা সব বাধা অতিক্রম করে একসঙ্গে থাকে, প্রমাণ করে যে সত্যিকারের ভালোবাসা সব প্রতিকূলতাকে জয় করতে পারে।  অভিনয়শিল্পী  সং হিয়ে-কিয়ো – জুং দা-সো  কিম মিন-জং – হা তে-উওং  কিম মিন – হো জি-সু  ইউন দা-হুন – কাং সে-হিউন  জাং হাং-সুন – হা দোক-হো  কিম বো-সুং – সুন-দোং  লি সুন-জে – কাং দু-শিক  জুং ইয়ো-জিন – দা-সোয়ের পালিত মেয়ে  চোই জে-ওন – মিস্টার না  জো মিন-রিউং – ইয়ো উন-জু  তথ্যসূত্র  বহিঃসংযোগ        বিষয়শ্রেণী:২০০১-এ অভিষিক্ত দক্ষিণ কোরীয় টেলিভিশন ধারাবাহিক বিষয়শ্রেণী:কোরীয় ভাষার টেলিভিশন অনুষ্ঠান বিষয়শ্রেণী:দক্ষিণ কোরীয় প্রণয়ধর্মী টেলিভিশন ধারাবাহিক
খুসরুওয়াইয়া মসজিদ (;    ) সিরিয়ার আলেপ্পোর একটি মসজিদ। মসজিদটি সিটাডেলের দক্ষিণ-পূর্বে অবস্থিত। সুলতান প্রথম সুলাইমানের আমলে নির্মিত হয়েছে। আলেপ্পোর গভর্নর থাকাকালীন সময়ে হুররেভ পাসা দ্বারা মসজিদটি নির্মিত হয়।Ernst Egli: Sinan. Der Baumeister osmanischer Glanzzeit. Eugen Rentsch, Erlenbach-Zürich, 1976. S. 36  ২০১৪ সালের গ্রীষ্মে আলেপ্পোর যুদ্ধের সময় সশস্ত্র আল কায়েদা সংযুক্ত সন্ত্রাসী বা সরকার নিয়ন্ত্রিত আসাদ সন্ত্রাসী গোষ্ঠী দ্বারা মসজিদটি ক্ষতিগ্রস্ত হয় এবং ২০১৫ সালের সিরীয় গৃহযুদ্ধে সময় আবার মসজিদটি ক্ষতিগ্রস্ত হয়।   স্থাপত্য  বাম|থাম্ব| আলেপ্পোর সিটাডেল থেকে মসজিদের ছবি কমপ্লেক্সটিতে একটি মসজিদ, একটি মাদ্রাসা, ভ্রমণকারীদের জন্য কক্ষ, একটি পাবলিক রান্নাঘর, দোকান এবং অন্যান্য সুযোগসামগ্রী ছিল। খ্যাতনামা স্থপতি মিমার সিনান খুসরুওয়াইয়া কমপ্লেক্সটির নকশা করেন। Jami' wa-Madrasa al-Khusruwiyya Archnet Digital Library.   আরও দেখুন   সিরিয়ার মসজিদের তালিকা  সিরিয়ায় ইসলাম   তথ্যসূত্র     বিষয়শ্রেণী:১৬শ শতাব্দীর মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উসমানীয় স্থাপত্য বিষয়শ্রেণী:সিরিয়ার মসজিদ বিষয়শ্রেণী:আলেপ্পোর মাদ্রাসা বিষয়শ্রেণী:আলেপ্পোতে উসমানীয় স্থাপত্য বিষয়শ্রেণী:সিরিয়ার সমাধিসৌধ বিষয়শ্রেণী:আলেপ্পোর মসজিদ
থাম্ব|ডান|ক্যালিফোর্নিয়ার স্যান্টা মনিকায় স্যান্টা মনিকা অ্যাকটিভিশনের সদর-দপ্তর। অ্যাকটিভিশন (ইংরেজি ভাষায়: Activision) একটি মার্কিন ভিডিও গেম নির্মাতা ও প্রকাশক। কোম্পানিটির অধিকাংশই ফ্রেঞ্চ কোম্পানি ভিভেনডি-এর মালিকানাধীন। অ্যাকটিভিশনের বর্তমান প্রধান নির্বাহী কর্মকর্তা রবার্ট কোটিক। ১৯৭৯ সালের ১ অক্টোবরে অ্যাকটিভিশন প্রতিষ্ঠিত হয়।Activision - Investor Relations: Historical Timeline  from Activision's official website এই কোম্পানিই পৃথিবীর প্রথম গেমিং কনসোলের জন্য ভিডিও গেম নির্মাণ করে। অ্যাকটিভিশন পৃথিবীর অন্যতম বড় তৃতীয় পক্ষের ভিডিও গেম প্রকাশক এবং ২০০৭ সালে যুক্তরাষ্ট্রের সর্ববৃহৎ ভিডিও গেম প্রকাশক। ২০০৮ এর ১৮ অক্টোবরে অ্যাকটিভিশন ঘোষণা দেয় যে তারা যুক্তরাষ্ট্রের সর্ববৃহত প্রকাশক।  ২০০৭ এর ২ ডিসেম্বরে প্রকাশিত হয় যে ভিভেনডি অ্যাকটিভিশনকে অধিগ্রহণ করবে এবং অ্যাকটিভিশনের গেম উন্নয়নে অবদান রাখবে। ২০০৮ এর ৯ জুলাই অ্যাকটিভিশন ও ভিভেনডি এর মধ্যকার একত্রীকরণ সম্পন্ন হয়। এর ফলে নবগঠিত কোম্পানির নাম হয় অ্যাকটিভিশন ব্লিজার্ড।Regarding Vivendi - Activision merger and expectations তবুও অ্যাকটিভিশন ব্লিজার্ডের একটি অঙ্গপ্রতিষ্ঠান হিসেবেই অ্যাকটিভিশনের অস্তিত্ব এখনো রয়েছে এবং কোম্পানিটি ভিডিও গেম উন্নয়ন অব্যাহত রেখেছে। অ্যাকটিভিশনের বহুল পরিচিত গেমের মধ্যে কল অফ ডিউটি, হাফ লাইফ সিরিজ, স্পাইডারম্যান সিরিজ, জেমস বন্ড সিরিজ, গিটার হিরো সিরিজ, টনি হক সিরিজ, ক্র্যাশ ব্যন্ডিকট সিরিজ ইত্যাদি উল্লেখযোগ্য। ২০১০ সালে মাইক্রোসফটের ইলেকট্রনিক এন্টারটেইনমেন্ট এক্সপোতে অ্যাকটিভিশন ঘোষণা দেয় যে, অ্যাকটিভিশন এবং মাইক্রোসফটের ইন্টারঅ্যাকটিভ ডিভিশনের মধ্যে বিশেষ চুক্তি রয়েছে।Call of Duty Black Ops demonstration at Microsoft E3 2010 - YouTube (IGN)   তথ্যসূত্র    বহিঃসংযোগ     অ্যাকটিভিশন পাবলিশিং ইনকর্পোরেটেড - MobiGames   ডেভেলপমেন্ট স্টুডিওসমূহের ওয়েবসাইট   অ্যাকটিভিশনের বর্তমান ডেভেলপারসমূহের তালিকা  Beenox Studios  High Moon Studios  Neversoft Entertainment  Radical Entertainment  Raven Software  Sledgehammer Games  Toys for Bob  Treyarch  Vicarious Visions  MobileGamesDB profile on MGDB (Open mobile game database)    বিষয়শ্রেণী:মার্কিন যুক্তরাষ্ট্রের ভিডিও গেম কোম্পানি বিষয়শ্রেণী:১৯৭৯-এ প্রতিষ্ঠিত বিষয়শ্রেণী:ভিডিও গেম উন্নয়ন কোম্পানি বিষয়শ্রেণী:ভিডিও গেম প্রকাশক বিষয়শ্রেণী:ভিডিও গেম বিকাশকারী বিষয়শ্রেণী:মার্কিন মার্কা
সুধীরনাথ সান্যাল  () (২১ এপ্রিল, ১৯০০ -  ১০ জুন, ১৯৯৩), বিশিষ্ট  বাঙালি বিজ্ঞানী ও  চিকিৎসক। তিনি শুধু একজন চিকিৎসক ছিলেন না, তিনি ছিলেন একজন বিজ্ঞানসাধক। জন্মনিয়ন্ত্রণের পাশাপাশি ক্যানসার রোগ নিয়ে বৃদ্ধ বয়স পর্যন্ত কাজ করেছেন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪৪৪,   জন্ম ও প্রারম্ভিক জীবন  সুধীরনাথ সান্যালের জন্ম বেঙ্গল প্রেসিডেন্সির কলকাতা শহরের ঘোষপাড়ায় অত্যন্ত দরিদ্র পরিবারে। পিতা বৈকুণ্ঠনাথ সান্যাল ছিলেন  স্বামী বিবেকানন্দর সতীর্থ, শ্রীরামকৃষ্ণদেবের গৃহী শিষ্য। দারিদ্র্য সত্ত্বেও নিজের চেষ্টায় ও মেধায় ডাক্তারী পরীক্ষায় উত্তীর্ণ হন। গোটা ছাত্রজীবনে ২৯ টাকা এক আনা দামের একটিমাত্র ডাক্তারী বই (গ্রে'জ অ্যানাটমি) কিনেছিলেন। ডাক্তারীর সাথে তিনি বিজ্ঞানের স্নাতক হন।  কর্মজীবন  ডাক্তারী পাশের পর ১৯২৮ খ্রিস্টাব্দে তিনি ও তার তিন বন্ধু ডা. দেবপ্রসাদ মিত্র, ডা. নলিনীবিহারী গুপ্ত, ডা. নারায়ণ রায় মিলে 'ক্যালকাটা  ব্যাকট্রোলজিক্যাল ল্যাবরেটরি' গঠন করেন। তিনি এই গবেষণাগার থেকে ১৯৪৯ খ্রিস্টাব্দে মটর ডাল থেকে জন্ম নিরোধক বড়ি তৈরি করেন। গবেষণার কাজে অর্থের প্রয়োজনে নিজের ক্যামেরা ও অরগ্যানটি বিক্রি করতে হয়। ১৯৫০ খ্রিস্টাব্দেই তিনি "সান্যালস্ পিল" নামে অতি সামান্য মূল্যের 'ওরাল কন্ট্রাসেপটিভ বা গর্ভনিরোধক বড়ি বাজারে ছাড়েন। দেশে-বিদেশে তার প্রেরিত বড়িটি সেসময় চিকিৎসা জগতে সাড়া ফেলেছিল। এই বড়ি প্রস্তুত করায় কাঙ্ক্ষিত ফললাভ হলেও, তার আর্থিক লাভ তেমন হয়নি। আমেরিকার বিখ্যাত  ডুপন্ট কোম্পানি 'সান্যালস্ পিল' পেটেন্ট করতে চাইলে তিনি রাজি হননি। তার ভাষায় -  তার দুইটি বিখ্যাত মিক্সচার ছিল, একটি পেটের, অন্যটি সর্দি-কাশির। ডাক্তার ডা. বিধানচন্দ্র রায় রোগী পাঠাতেন ওই মিক্সচারের জন্য। চলচ্চিত্র পরিচালক তপন সিংহ রচিত আত্মজীবনী "মনে পড়ে"  আনন্দ পাবলিশার্স কলকাতা প্রকাশিত, জানুয়ারি, ১৯৯৫ পৃষ্ঠা ৯২,৯৩  'স্যাটারডে ইভিনিং পোস্ট', 'নিউইয়র্ক টাইমস' সহ বিদেশের অনেক পত্রিকায় তাঁকে নিয়ে বহু গবেষণামূলক প্রবন্ধ লেখা হয়েছে। ১৯৬০ খ্রিস্টাব্দে কলকাতার ক্যালকাটা স্কুল অফ ট্রপিক্যাল মেডিসিন  তাঁকে "মিন্টো গোল্ড মেডেল" দ্বারা বিজ্ঞানীর সম্মান প্রদান করে।  কিন্তু বাস্তবে নামকরা বাণিজ্যিক সংস্থাগুলির প্রচারের চোখ-ধাঁধানো আলোয় সাদামাটা "সান্যালস্ পিল" জনমানস থেকে হারিয়ে গেল। জন্মনিয়ন্ত্রণের পাশাপাশি ক্যানসার রোগ নিয়েও তিনি বৃদ্ধ বয়সে গবেষণা চালিয়ে গেছেন। বিশ্ব বিখ্যাত জীববিজ্ঞানী স্যার জে বি এস হ্যালডেন ক্যানসারে আক্রান্ত হয়ে তার চিকিৎসাধীনে এসেছিলেন। তিনি নিজের তৈরি ওষুধ দিয়ে প্রতি শনিবার ভুবনেশ্বর গিয়ে  তার চিকিৎসা করতেন। স্যার হ্যালডেন মোটের উপর তার দেহ ডাক্তার সুধীরনাথের হাতে তুলে দিয়েছিলেন এক্সপ্রেরিমেন্ট করার জন্য। তিনি লিখে গিয়েছিলেন, মৃত্যুর পর তার দেহ যেন ক্যানসার রিসার্চ সেন্টারে দেওয়া হয় এবং তার ফলাফল যেন ডাক্তার সান্যালকে জানানো হয়।চলচ্চিত্র পরিচালক তপন সিংহ রচিত আত্মজীবনী "মনে পড়ে" আনন্দ পাবলিশার্স কলকাতা প্রকাশিত, জানুয়ারি, ১৯৯৫ পৃষ্ঠা ৯২,৯৩ সুধীরনাথের কাছে ধর্মের অপর নাম ছিল সেবা। তিনি নিয়মিত বিনামূল্যে রোগী দেখতেন। ব্যাকট্রোলজিক্যাল ল্যাবরেটরির একচিলতে ঘরই ছিল অকৃতদার চিকিৎসা বিজ্ঞানীর স্থায়ী ঠিকানা।  জীবনাবসান  সুধীরনাথ সান্যাল ১৯৯৩ খ্রিস্টাব্দের ১০ ই জুন প্রয়াত হন।   তথ্যসূত্র   বিষয়শ্রেণী:১৯০০-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি চিকিৎসক বিষয়শ্রেণী:বাঙালি বিজ্ঞানী
অভদনামা ( ) একটি উর্দু ভাষার জনপ্রিয় সংবাদপত্র, যা লখনৌ, আলিগড়, ফয়জাবাদ এবং আজমগড় শহর সহ ভারতের আউদ অঞ্চলের প্রধান প্রধান শহরে পরিবেশন করা হয়।  সংবাদপত্রটির মুদ্রণ এবং অনলাইন উভয় সংস্করণই উপলব্ধ।   আরো দেখুন    ভারতে সংবাদপত্রের তালিকা   তথ্যসূত্র   বিষয়শ্রেণী:উর্দু ভাষার সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:উত্তরপ্রদেশের সংবাদপত্র বিষয়শ্রেণী:ভারতের উর্দু ভাষার সংবাদপত্র